# data[].attributes.body
Folkeskolens formål nævner kundskaber og færdigheder, der forbereder elever til videre uddannelse, men undlader at inkludere skolens rolle i social sortering dvs. fordeling af elever mellem videregående gymnasiale- og erhvervsuddannelser. Ifølge teksten sker denne fordeling "i forventning om, at skolen kan få flere elever til at vælge en erhvervsuddannelse". Ugens tekst nævner derfor eksplicit denne overgang fra skole til arbejdsliv, som kun hentydes til i formålsparagraffen.

Teksten beskriver kvalificeringsfunktionen som at være dominerende i skolepolitikken, da elever skal, med henblik på at blive velfungerende samfundsborgere, mestre visse færdigheder, såsom at "læse, skrive, regne, bruge en computer m.m.". Kvalificeringsfunktionen er ikke blot fremhævet i forbindelse med overgangen fra folkeskole til videregående uddannelse, men også i forbindelse med deltagelse i arbejdsmarkedet.

Et af folkeskolens funktioner inden for socialiseringsområdet beskrives som et forsøg på "at indøve en arbejdsdisciplin, der minder om den, som praktiseres i arbejdslivet". Man får indtryk af folkeskolen som ikke blot et dannelses- og undervisningsinstitut, som den bliver præsenteret i formålsparagraffen, men derudover en træningslejr for hvad der nutidigt anses for at være fundamentet i den sociale struktur dvs. arbejdsmarkedet.

# data[].attributes.body
Folkeskolens formål beskriver med mere abstrakte begreber det samme som folkeskolens samfundsmæssige funktion. Der ses både elementer fra kvalificering og sortering. I formål er disse beskrevet med "Folkeskolen skal i samarbejde med forældrene give eleverne kundskaber og færdigheder, der: forbereder dem til videre uddannelse og giver dem lyst til at lære mere.." Og "Folkeskolen skal forberede eleverne til deltagelse, medansvar, rettigheder og pligter i et samfund". Der er fokus på at skabe gode samfundsborgere.

I den læste tekst er formålet konkretiseret. Folkeskolens formål berør ikke emnet om opbevaring, der ifølge folkeskolens funktion er en nødvendighed, da forældre er "tvunget" til at arbejde uden for hjemmet. Vi synes det er spændende hvordan folkeskolens rolle har ændret sig gennem tiden.